|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 3882 Αθήνα, 20/04/2021

**ΠΡΩΤΟΜΑΓΙΑ 2021**

Το Εργατικό Κέντρο Αθήνας στο Δ.Σ. που πραγματοποιήθηκε στις 17/04/2021, αποφάσισε παναττική απεργιακή κινητοποίηση και εορτασμό της Πρωτομαγιάς του 2021 στις 6 Μαΐου και καλεί όλους τους εργαζομένους, τους συνταξιούχους, του ανέργους, τους νέους και τις νέες του Λεκανοπεδίου της Αθήνας, στην **24ωρη Γενική Απεργία για τον εορτασμό της Εργατικής Πρωτομαγιάς, την Πέμπτη 6 Μαΐου και στο Συλλαλητήριο των Συνδικάτων στις 11 π.μ. στην Πλατεία Κλαυθμώνος**.

Καλούμε όλα τα συνδικάτα και τους εργαζόμενους της Αθήνας σε συνδυασμό με τον φόρο τιμής που πρέπει να αποδώσουμε στην Εργατική Πρωτομαγιά, να στείλουν ένα ηχηρό μήνυμα στην κυβέρνηση, ενάντια στους επικείμενους αντεργατικούς σχεδιασμούς. Το ΕΚΑ έχει σταθεί απέναντι στην κατάργηση του 8ώρου και στις άλλες αντεργατικές διατάξεις από το Νοέμβριο του 2020, επί υπουργίας κου Βρούτση. Το ίδιο θα πράξει και τώρα. Δεν μπορούμε να μην αντισταθούμε.

Απεργούμε και διαδηλώνουμε ενάντια:

* Στην κατάργηση του 8ώρου
* Στις ατομικές συμβάσεις εργασίας
* Στο άνοιγμα των Κυριακών σε επιπλέον κλάδους
* Στην μεταφορά των εργατικών διαφορών στον ΟΜΕΔ και την ουσιαστική κατάργηση του Σώματος Επιθεώρησης Εργασίας
* Στην προσπάθεια περαιτέρω αποδυνάμωσης της απεργίας
* Στις παρεμβάσεις στο συνδικαλιστικό νόμο (ηλεκτρονική ψηφοφορία, ηλεκτρονικά μητρώα στη διάθεση κυβέρνησης και εργοδοτών)

Καλούμε την κυβέρνηση να μην γυρίσει τους εργαζόμενους έναν αιώνα πίσω και να βάλει φρένο στις αντεργατικές διατάξεις. Ενωμένοι αγωνιζόμαστε για τα δίκαια αιτήματά μας, ενάντια στην φτωχοποίηση και την εξαθλίωση της χώρας μας. Καλούμε τα συνδικάτα της Αθήνας, με τις ενέργειες και τις παρεμβάσεις που αυτά κρίνουν αναγκαία, να στείλουν ηχηρό μήνυμα όλες τις επόμενες ημέρες, αλλά κυρίως την Ημέρα της Πρωτομαγιάς, ότι τα δικαιώματα και οι κατακτήσεις των εργαζομένων δεν διαπραγματεύονται.

**ΕΝΩΜΕΝΟΙ ΘΑ ΝΙΚΗΣΟΥΜΕ**

**ΠΡΩΤΟΜΑΓΙΑ 2021**

**ΑΠΕΡΓΙΑ 6 ΜΑΙΟΥ ΠΛ. ΚΛΑΥΘΜΩΝΟΣ 11.00**

**Το Δ.Σ.**